Den seneste rødliste over truede arter blev udgivet i 2020 (ti år efter den forrige), og den viste, at Danmark er i en biodiversitetskrise.
Over 2000 plante-, dyre- og svampearter er i fare for at forsvinde og næsten 400 arter, som vi tidligere har haft i Danmark, er uddøde i landet.
For langt de fleste af arterne gælder det, at deres levesteder er blevet ødelagt eller ændret af vores landbrug, skovdrift og anlæggelse af veje og byer.
Biodiversiteten har de bedste forudsætninger de steder, hvor naturen er urørt og altså ikke påvirket af menneskelige interesser.